Ye un d'os puntos millos conectatos y mas vesitatos d'a ciudat. En a Karlplatz se troba a Kalrskirche u Ilesia de Sant Carlos Borromeo. O Resselpark, adornato por numerosos molimentos, ocupa a mayor parti d'a plaza y se sitúa en a parti sud. A Evangelische Schule (Escuela Evanchelica) y a Technische Universität Wien se troban tamién en a plaza. Debant d'a Karlskirche bi ha una basa d'agua y una escultura de Henry Moore y en os atros costatos d'a plaza i son l'edificio d'o Museu de Viena y l'edificio de seguros Winterthur. Deseparatos d'a plaza, a o norte se troban os edificios d'a Wiener Musikverein, o Kunstlerhaus y a Handelsakademie (a Escuela de Negocios).